চিত্রাদেবী জানান, তিনি সঙ্গে-সঙ্গে ধাওয়া করেন। দুষ্কৃতীর জামার কলারও চেপে ধরেন। টানাহেঁচড়ায় খানিকটা জখমও হন। চিত্রাদেবীর ছেলে সুরজিৎ জানান, মায়ের হাত ছা়ড়িয়ে ওই দুষ্কৃতী মোটরবাইকে চেপে পড়লেও তা চালু করতে পারেনি। মোটরবাইক টেনে নিয়েই এগোতে থাকে সে। চিত্রাদেবী পিছু নেন। কিছুটা এগিয়ে তাড়াহুড়োয় মোটরবাইক-সহ পড়ে যায় ওই দুষ্কৃতী। ইতিমধ্যে বৃদ্ধার চিৎকারে প্রতিবেশীরা বেরিয়ে আসেন। তাঁরা অভিযুক্তকে ধরে ফেলেন। তাঁদের দাবি, হাতেনাতে ধরার আগেই হারটি রাস্তায় ছুড়ে ফেলে দেয় অভিযুক্ত। পরে সেটি উদ্ধার হয়।